Държавен вестник, бр. 96, 2013 г., стр. 54

СТР.  54	
Д Ъ Р Ж А В Е Н  В Е С Т Н И К 	
БРОЙ  96
(3) Заповедта, с която се постановява вре-
менно ограничаване или преустановяване на 
експлоатацията на пристанище, съответно за 
временно преустановяване експлоатацията на 
специализиран пристанищен обект, се издава 
в четиринадесетдневен срок от извършване 
на проверката по ал. 1.
(4) Съобщаването на заповедта по ал. 3 се 
извършва от директора на съответната дирек-
ция „Морска администрация“ и капитан на 
пристанището чрез връчване на екземпляр от 
акта на неговия адресат (адресати).
Чл. 109. (1) В случай на аварийна ситуа-
ция, при която се създава опасност за живота 
или здравето на работници или служители 
на пристанищния оператор (оператори), за 
членове на екипажа или пътници на кораб, 
който се намира в пристанището (на тер-
минала), или за работници или служители 
на лицата – ползватели на пристанищните 
дейности и услуги, директорът на съответна-
та дирекция „Морска администрация“ след 
съгласуване с изпълнителния директор на 
Изпълнителна агенция „Морска администра-
ция“ може да постанови преустановяване на 
дейността на пристанището или терминала 
за срок до 48 часа.
(2) Изпълнителният директор на Изпъл-
нителна агенция „Морска администрация“ 
уведомява министъра на транспорта, инфор-
мационните технологии и съобщенията за 
предприетите действия по ал. 1.
Чл. 110. (1) Когато при извършване на 
проверка за издаване на удостоверение за 
експлоатационна годност, както и на планова, 
на целева или на текуща проверка, се установи 
неизпълнение на предписания, направени от 
контролен орган по чл. 5 от Закона за инспек-
тиране на труда, неспазване на наложени от 
такъв орган ограничения, директорът на съ-
ответната дирекция „Морска администрация“ 
и капитан на пристанището писмено сезира 
за това съответния компетентен контролен 
орган не по-късно от 7 дни след приключване 
на проверката.
(2) Разпоредбата на ал. 1 се прилага и в 
случаите, когато в хода на проверка за издаване 
на удостоверение за експлоатационна годност, 
на планова, на целева или на текуща проверка 
се установят нарушения на нормативен акт, 
контролът за спазването на който е възложен 
на друг орган на държавната власт.
Чл. 111. В дирекциите „Морска админи-
страция“ се образува и поддържа досие на 
всяко пристанище, пристанищен терминал и 
специализиран пристанищен обект, който се 
намира в района на действие на съответната 
дирекция. В досието се съхраняват:
1. административните преписки, образува-
ни по заявления за издаване на удостоверения 
за експлоатационна годност;
2. един оригинален екземпляр от всяко 
издадено удостоверение за експлоатационна 
годност и от част Б на удостоверението за 
експлоатационна годност, в която са отразени 
промени в обстоятелствата, както и копие от 
всеки издаден дубликат на такъв документ;
3. един оригинален екземпляр от всеки 
одобрен план за приемане и обработване на 
отпадъци на пристанището;
4. оригиналите на протоколите и прове-
ровъчните листове от извършени планови, 
целеви и текущи проверки;
5. един оригинален екземпляр от всяко 
издадено задължително предписание;
6. копие от заповедите на министъра на 
транспорта, информационните технологии 
и съобщенията, с които се налага временно 
преустановяване или ограничаване на екс-
плоатацията;
7. информацията, получена по реда на 
чл. 5, ал. 2.
Чл. 112. (1) До 31 март на всяка година 
министърът на транспорта, информационните 
технологии и съобщенията или оправомо-
щено от него длъжностно лице представя 
на Европейската комисия информацията за 
случаите на освобождаване от заплащане на 
такси за приемане и обработване на отпадъ-
ци – резултат от корабоплавателна дейност, 
в съответствие с чл. 9, параграф 2 от Дирек-
тива 2000/59/ЕО на Европейския парламент 
и на Съвета от 27 ноември 2000 г. относно 
пристанищните приемни съоръжения за от-
падъци от експлоатацията на корабите и на 
остатъци от товари.
(2) Изпълнителният директор на Изпъл-
нителна агенция „Морска администрация“ 
подготвя необходимата информация по ал. 1.
Чл. 113. (1) На всеки три години минис-
търът на транспорта, информационните тех-
нологии и съобщенията или оправомощено 
от него длъжностно лице изпраща на Евро-
пейската комисия доклад за изпълнението на 
разпоредбите за приемане и обработване на 
отпадъците – резултат от корабоплавателната 
дейност, и на остатъците от корабни товари в 
съответствие с чл. 17, параграф 1 от Директива 
2000/59/ЕО на Европейския парламент и на 
Съвета от 27 ноември 2000 г. относно прис-
танищните приемни съоръжения за отпадъци 
от експлоатацията на корабите и на остатъци 
от товари (ОВ, L 332 от 28.12.2000 г.), измене-
на с Директива 2002/84/ЕО на Европейския 
парламент и на Съвета от 5 ноември 2002 г. 
(ОВ, L 324 от 29.11.2002 г.), Директива 2007/71/
ЕО на Комисията от 13 декември 2007 г. 
(ОВ, L 329 от 14.12.2007 г.) и Регламент (ЕО) 
№ 1137/2008 на Европейския парламент и на 
Съвета от 22 октомври 2008 г. (ОВ, L 311 от 
21.11.2008 г.).